b'\n_START_ARTICLE_\nSekolah Menengah Agama Setiu\n_START_SECTION_\nSejarah\n_START_PARAGRAPH_\nSepertimana kata-kata ulama\' tersohor yang bekas penasihat Sultan Kelantan Tok Kenali, "sekironyor ingin maju...teber huter wat skoloh". \xc2\xa0Tempias kata-kata itu seakan terasa saban tahun tentang betapa pentingnya pendidikan. \xc2\xa0Maka, atas kesedaran rakyat dan keprihatinan pemimpin-pemimpin tempatan tentang betapa pentingnya pendidikan agama khususnya di daerah Setiu, maka tertubuhlah sebuah sekolah yang asalnya diberi nama SEKOLAH MENENGAH AGAMA KAMPUNG BULOH pada Januari 1983. \xc2\xa0Ianya mula beroperasi di sebuah dewan yang uzur yang disekat-sekat untuk dijadikan beberapa kelas. \xc2\xa0Jumlah pelajar pada masa itu ialah sekitar 109 orang. \xc2\xa0Tuan Haji Abdullah bin Ibrahim merupakan pengetua pertama bersama empat orang guru yang iaitu Ustazah Maznah Ismail, Cikgu Awang Mohd Ali dan Cikgu Pauzi Mustaffa. \xc2\xa0Empat buah rumah disediakan bagi kemudahan tempat tinggal pelajar iaitu masing-masing dua untuk lelaki dan dua untuk perempuan. \xc2\xa0Pada tahun 1984, sebuah bangunan mula dibina di tapak yang baru dan siap digunakan pada 3 Januari 1989. \xc2\xa0Perpindahan tapak dan pembinaan bangunan baru sekaligus menukar nama Sekolah Menengah Agama Kambung Buluh kepada Sekolah Menengah Agama Setiu. \xc2\xa0Ustaz Yusof mengambil alih tugas pengetua dari Tuan Haji Abdullah bin Ibrahim setelah beliau tamat tempoh perkhidmatannya. \xc2\xa0Kini Sekolah Menengah Agama Setiu yang mempunyai bilangan pelajar seramai 608 orang berada di bawah pengawasan KPM & MAIDAM setelah MOU ditandatangani pada tahun 2006.\n_START_SECTION_\nPencapaian\n_START_PARAGRAPH_\n2015 - Juara Bola sepak MSSD Setiu Menengah Atas._NEWLINE_2016 - Juara Bola sepak MASMAT Menengah Atas_NEWLINE_- Naib Juara Ping Pong Perempuan Menengah Bawah\n_START_SECTION_\nMata pelajaran menengah atas\n_START_PARAGRAPH_\n1) Bahasa Melayu_NEWLINE_2) Bahasa Inggeris_NEWLINE_3) Prinsip Perakaunan (SIDDIQ)_NEWLINE_4) Matematik_NEWLINE_5) Sejarah_NEWLINE_6) Matematik Tambahan (TAQWA / SIDDIQ)_NEWLINE_7) Fizik (TAQWA)_NEWLINE_8) Kimia (TAQWA)_NEWLINE_9) Biologi (TAQWA)_NEWLINE_10) Bahasa Arab Tinggi_NEWLINE_11) Pend. Quran Sunnah_NEWLINE_12) Pend. Syariah Islamiah_NEWLINE_13) Perdagangan (TABLIGH)_NEWLINE_14) Ekonomi Asas (AMANAH)_NEWLINE_15) Sains (SIDDIQ / AMANAH / TABLIGH)\n_START_SECTION_\nMata pelajaran menengah rendah\n_START_PARAGRAPH_\n1) Bahasa Melayu_NEWLINE_2) Bahasa Inggeris_NEWLINE_3) Bahasa Arab_NEWLINE_4) Sains_NEWLINE_5) Matematik_NEWLINE_6) Sejarah_NEWLINE_7) Geografi_NEWLINE_8) Pendidikan Islam / Usuluddin / Syariah_NEWLINE_9) Kem. Hidup (1 @ 2)\n_START_SECTION_\nKemudahan di sekolah\n_START_PARAGRAPH_\nPada masa kini, Sekolah terdiri daripada sebuah Dewan besar, 3 Blok bangunan yang mempunyai 23 buah bilik darjah, 2 Makmal Sains, 2 bilik ERT, 1 Pusat Sumber, dan 1 Pejabat, 1 blok Makmal Kemahiran Hidup Bersepadu, 1 blok Mini Studio, 1 blok Kantin, 1 blok Aspuri dan 1 blok Aspura, 2 dewan makan, dan 2 buah rumah guru. Kemudahan-kemudahan sukan terdiri daripada padang permainan, 2 gelanggang sepak takraw, 2 gelanggang bola tampar, 1 padang bola jaring, padang bola sepak, 2 padang bola baling, dan 3 gelanggang badminton yang terdapat di dewan sekolah. Lain-lain kemudahan adalah seperti bilik rawatan pergigian dan bilik rehat bagi pelajar-pelajar yang sakit.'